CELEX: 32020D1494
Language: et
Date: 2020-10-12 00:00:00
Title: Nõukogu otsus (EL) 2020/1494, 12. oktoober 2020, Euroopa Liidu nimel võetava seisukoha kohta TIR-märkmike alusel toimuva rahvusvahelise kaubaveo tollikonventsiooniga (TIR-konventsioon) loodud halduskomitees seoses konventsiooni teatavate muudatustega

16.10.2020   
               
               
                  ET
               
               
                  Euroopa Liidu Teataja
               
               
                  L 343/18
               
            
         NÕUKOGU OTSUS (EL) 2020/1494,
         12. oktoober 2020,
         Euroopa Liidu nimel võetava seisukoha kohta TIR-märkmike alusel toimuva rahvusvahelise kaubaveo tollikonventsiooniga (TIR-konventsioon) loodud halduskomitees seoses konventsiooni teatavate muudatustega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     TIR-märkmike alusel toimuva rahvusvahelise kaubaveo tollikonventsioon („TIR-konventsioon“) sõlmiti 14. novembril 1975. aastal ja kiideti Euroopa Majandusühenduse nimel heaks nõukogu määrusega (EMÜ) nr 2112/78 (1) ning see jõustus ühenduses 20. juunil 1983 (2).
                  
               
                     (2)
                  
                  
                     TIR-konventsiooni konsolideeritud tekst avaldati nõukogu otsusega 2009/477/EÜ (3). Nimetatud otsuse artikli 1 teise lõigu kohaselt avaldab komisjon TIR-konventsiooni edasised muudatused Euroopa Liidu Teatajas, märkides ära nende jõustumise kuupäeva.
                  
               
                     (3)
                  
                  
                     TIR-konventsiooniga loodud halduskomitee („halduskomitee“) võib TIR-konventsiooni artiklite 59 ja 60 kohaselt TIR-konventsiooni muuta.
                  
               
                     (4)
                  
                  
                     Halduskomiteel tuleb 15. oktoobril 2020 toimuval 73. istungil või sellele järgneval istungil vastu võtta teatavad TIR-konventsiooni muudatused.
                  
               
                     (5)
                  
                  
                     On asjakohane määrata kindlaks liidu nimel halduskomitees võetav seisukoht seoses TIR-konventsiooni muudatustega, kuna nimetatud muudatused on liidu jaoks siduvad.
                  
               
                     (6)
                  
                  
                     TIR-režiimi ajakohastamise kiirendamiseks on vaja kehtestada kohustuslik elektrooniline andmete edastamine pädevate asutuste poolt halduskomitee moodustatud TIR-juhatusele TIR-märkmiku valdajate lubade ja nende tühistamiste kohta ning luua TIR-vedusid aktsepteerivate tolliasutuste usaldusväärne rahvusvaheline veebipõhine andmebaas, muutes TIR-konventsiooni artiklit 38 ja 9. lisa ning lisades TIR-konventsiooni artiklile 45 uue selgitava märkuse.
                  
               
                     (7)
                  
                  
                     Selleks et suurendada TIR-konventsiooni atraktiivsust nii ettevõtjate kui ka tolliasutuste jaoks, on vaja anda konventsiooniosalistele võimalus võimaldada nõuetekohaselt volitatud isikutele suuremaid soodustusi TIR-konventsiooni kohaldamisel, lisades TIR-konventsiooni artiklile 49 uue selgitava märkuse.
                  
               
                     (8)
                  
                  
                     TIR-konventsiooni selgitamiseks on vaja täpsustada ettenähtud marsruudi kasutamist tolliliitudes, muutes TIR-konventsiooni artiklit 20, ning suurendada soovituslikku maksimumsummat, mida saab nõuda garantiiühingutelt alkoholi ja tubakat käsitlevate TIR-märkmike puhul, muutes TIR-konventsiooni artikli 8 selgitavat märkust.
                  
               
                     (9)
                  
                  
                     Seetõttu peaks liidu võetav seisukoht halduskomitees põhinema TIR-konventsiooni kavandatavatel muudatusettepanekutel.
                  
               
                     (10)
                  
                  
                     Liidu seisukoha peaks esitama komisjon.
                  
               
                     (11)
                  
                  
                     Liidu liikmesriigid peaksid ühiselt liidu huvides tegutsedes väljendama liidu seisukohta TIR-konventsiooni halduskomitees toimuval ametlikul hääletusel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel TIR-märkmike alusel toimuva rahvusvahelise kaubaveo 14. novembri 1975. aasta tollikonventsiooni (TIR-konventsiooni) halduskomitee 73. või sellele järgneval istungil, põhineb kavandatavatel TIR-konventsiooni muudatusettepanekutel (4).
         
         
            Artikkel 2
            
               1.   Komisjon esitab artiklis 1 osutatud seisukoha.
            
            
               2.   Liidu liikmesriigid väljendavad ühiselt liidu huvides tegutsedes liidu seisukohta halduskomitees toimuval ametlikul hääletusel.
            
         
         
            Artikkel 3
            Artiklis 1 osutatud seisukoha väiksemates tehnilistes muudatustes võivad kokku leppida liidu esindajad ilma nõukogu täiendava otsuseta.
         
         
            Artikkel 4
            Käesolev otsus jõustub selle vastuvõtmise päeval.
         
         
            Luxembourg, 12. oktoober 2020
            
               
                  Nõukogu nimel
               
               
                  president
               
               J. BORRELL FONTELLES
            
         
         
            (1)  Nõukogu 25. juuli 1978. aasta määrus (EMÜ) nr 2112/78, millega kiidetakse heaks 14. novembri 1975. aasta Genfi tollikonventsioon TIR-märkmike alusel toimuva rahvusvahelise kaubaveo kohta (TIR-konventsioon) (EÜT L 252, 14.9.1978, lk 1).
         
            (2)  EÜT L 31, 2.2.1983, lk 13.
         
            (3)  Nõukogu 28. mai 2009. aasta otsus 2009/477/EÜ, millega avaldatakse konsolideeritud kujul 14. novembri 1975. aasta tollikonventsioon TIR-märkmike alusel toimuva rahvusvahelise kaubaveo kohta (TIR-konventsioon), nagu seda on pärast nimetatud kuupäeva muudetud (ELT L 165, 26.6.2009, lk 1).
         
            (4)  Vt dokumenti ST 10759/20 veebilehel http://register.consilium.europa.eu.